ניק היידפלד

ניק לארס היידפלד (באנגלית: Nick Lars Heidfeld, נולד ב-10 במאי 1977) הוא נהג מרוצים גרמני. התחרה במשך 12 עונת באליפות הפורמולה 1. לאחר מכן התחרה במספר קטגוריות שונות ביניהן אליפות הפורמולה אי.

קריירת מרוצים מוקדמת
היידפלד החל להתחרות בקארטינג בהיותו בן 11. בשנת 1994 החל להתחרות בסבב הפורמולה פורד הגרמני. באותה שנה ניצח שמונה מתוך תשעה המרוצים בעונה וזכה באליפות. בשנת 1995 זכה באליפות גרמניה בפורמולה פורד בקטגוריית 1800 סמ"ק. שנה לאחר מכן עבר להתחרות אליפות הפורמולה 3 הגרמנית וסיים את העונה במקום השלישי. בעונתו השנייה בסבב ניצח בחמישה מרוצים וזכה באליפות. בעונת 1998 עבר להתחרות באליפות הפורמולה 3000 וסיים את העונה במקום השני. במהלך העונה השתתף בנהיגת מבחן עבור קבוצת מקלארן. בעונתו השנייה זכה באליפות. היידפלד היה חלק מקבוצת מרצדס למרוץ 24 השעות של לה מאן, אך הקבוצה פרשה באמצע המרוץ לאחר שהרכב הנהוג בידי מארק ובר התהפך.

פורמולה 1
לקראת עונת 2000 חתם על חוזה בקבוצת פרוסט לצידו של ז'אן אלזי. במהלך העונה נאלץ לפרוש ממרבית המרוצים וסיים את העונה ללא נקודות. בסיום העונה עזב את הקבוצה וחתם על חוזה לשלוש שנים בקבוצת סאובר. במרוץ פתיחת העונה סיים במקום הרביעי וצבר את נקודות האליפות הראשונות בקריירה. בגרנד פרי הברזילאי סיים במקום השלישי והגיע לראשונה לפודיום, הישגו הטוב ביותר במהלך שלוש העונות בקדנציה הראשונה בקבוצה. בסיום עונת 2003 הוחלף הייפלד בג'אנקרלו פיסיקלה ונותר ללא קבוצה לקראת עונת 2004. בסופו של דבר הצליח להרשים את ראשי קבוצת ג'ורדן במהלך מבחני טרום העונה. הקבוצה סבלה לאורך העונה מבעיות כלכליות והרכב בו נהג היה מיושן יחסית. את העונה סים עם 3 נקודות אותן צבר בגרנד פרי במונקו (מקום שביעי) וקנדה (מקום שמיני).

בעונת 2005 עבר לנהוג עבור קבוצת ויליאמס לצידו של מארק ובר. בגרנד פרי של מונקו סיים במקום השני, הישג עליו חזר גם בגרנד פרי הגרמני, בו גם זינק לראשונה מהפול פוזישן. בעקבות פציעה שנגרמה בתאונת אימונים נעדר מהגרנד פרי האיטלקי והבלגי. הוא היה אמור לחזור ולהתחרות בגרנד פרי הברזילאי, אך נפצע על ידי רוכב אופנוע בשעה שרכב על אופניו, פציעה שסיימה עבורו את העונה.

בעונת 2006 עבר לקבוצת סאובר כמחליפו של פליפה מאסה שעבר לקבוצת פרארי. בגרנד פרי הונגריה סיים במקום השלישי, התוצאה הטובה ביותר שהשיגו צמד נהגי הקבוצה במהלך אותה עונה. עונת 2007 הייתה העונה המוצלחת ביותר בקריירת הפורמולה 1. הייפלד צבר נקודות ב-14 מ-17 מרוצים ובסיום העונה דורג במקום החמישי באליפות הנהגים והוחתם לעונה נוספת בקבוצה לצידו של רוברט קוביצה. את עונת 2008 במקום השישי, נקודה אחת פחות מהעונה הקודמת. עונה לאחר מכן התקשה לצבור נקודות. בגרנד פרי המלזי סיים במקום השני, אך המרוץ הופסק בשלב מוקדם בשל הגשם הכבד. בעקבות כך ניתנו רק מחצית מהנקודות לכל משתתף.

בעקבות פרישתה של ב.מ.וו מהאליפות נותר הייפלד ללא קבוצה לקראת עונת 2010. בחודש פברואר חתם כנהג מבחן בקבוצת מרצדס, אך שוחרר לאחר חצי שנה בה לא נהג כלל. לאחר השחרור ממרצדס חתם כנהג הניסוי של חברת פירלי, שנבחרה כספקית הצמיגים הרשמית לקראת העונה הבאה. בחודש ספטמבר חזר שוב לקבוצת סאובר כמחליפו של פדרו דה לה רוסה בחמשת המרוצים האחרונים של העונה. בסיום העונה הודיעה הקבוצה כי בעונה הבאה ינהגו עבורה קאמוי קוביאשי וסרג'יו פרס. הייפלד נותר שוב ללא קבוצה.

קוביצה, נהגה המיועד של קבוצת רנו נפצע במהלך נהיגת ראלי באיטליה והיידפלד נבחר להחליפו. במהלך חודש ספטמבר הוחלף על ידי ברונו סנה. בכך באה לסיום קריירת הפורמולה 1.

מרוצי סיבולת
בפברואר 2012 הצטרף לקבוצת רבליון והתחרה עבורה במספר מרוצים במסגרת אליפות העולם במרוצי סיבולת. הוא התחרה במרוץ 24 השעות של לה מאן, מרוץ 12 השעות של סברינג ומרוץ 6 השעות של ספא. בעונת 2013 השתתף בחמישה מרוצים במסגרת אליפות העולם במרוצי סיבולת. שנה לאחר מכן השתתף בכל שמונת המרוצים של העונה. הוא סיים את מרוץ 24 השעות של לה מאן במקום הרביעי הכולל והראשון בקטגוריה (LMP1-L).

פורמולה אי
ביוני 2014 הצטרף לעונת הבכורה של אליפות הפורמולה אי. היידפלד לא סיים את מרוץ הפתיחה של האליפות בגלל תאונה עם ניקו פרוסט שאירעה בפנייה האחרונה של הסיבוב האחרון במרוץ. בגרנד פרי של מוסקבה סיים במקום השלישי והשיג את הפודיום הראשון שלו באליפות. את העונה סיים במקום ה-12 עם 31 נקודות. בסיום העונה עבר להתחרות עבור קבוצת מהינדרה ההודית. בסיום עונת 2017/18 הודיע על החלטתו לעזוב את האליפות.

תוצאות מרוצים
פורמולה 1
 שנה קבוצה 1 2 3 4 5 6 7 8 9 10 11 12 13 14 15 16 17 18 19 מקום נקודות 2000 פרוסט פז'ו 9 פרש פרש פרש 16 EX 8 פרש 12פרש 12† פרש פרש פרש 9 פרש פרש 20 0 2001 סאובר 4 פרש 3 7 6 9 פרש פרש פרש 6 6 פרש 6 פרש 11 6 9 8 12 2002 סאובר פרש 5 פרש 10 4 פרש 8 12 7 6 7 6 9 10 10 9 7 10 7 2003 סאובר פרש 8 פרש 10 10 פרש 11 פרש 8 13 17 10 9 9 5 9 14 6 2004 ג'ורדן פרש פרש 15 פרש פרש 7 10 8 פרש 16 15 פרש 12 11 14 13 13 פרש 18 3 2005 ויליאמס פרש 3 פרש 6 10 2 2 פרש DNS 14 12 11 6 פרש -     11 28 2006 ב.מ.וו סאובר 12 פרש 4 13 10 87 7 7 פרש 8 פרש 3 14 8 7 8 17 9 23 2007 ב.מ.וו סאובר 4 4 4 פרש 6 2 פרש 5 6 6 3 4 4 5 14† 7 6 5 61 2008 ב.מ.וו סאובר 2 6 4 9 5 14 2 13 2 4 10 9 2 5 6 9 5 10 6th 60 2009 ב.מ.וו סאובר 10 2‡ 12 19 7 11 11 15 10 11 11 5 7 פרש 6 פרש 5 13 19 2010 ב.מ.וו סאובר               פרש 8 9 17 11 18 6 2011 לוטוס רנו 12 3 12 7 8 8 פרש 10 8 פרש פרש         11 34
† Did not finish, but was classified as he had completed more than 90% of the race distance.
‡ Half points awarded as less than 75% of race distance was completed.

פורמולה אי
 שנה קבוצה 1 2 3 4 5 6 7 8 9 10 11 12 מיקום נקודות 2014/15 ונטורי 13† נפסל</span> 10 8 12 11 10 5 3 13 פרש 12 31 2015/16 מהינדרה 3 9  7 8 4 12 7 13 7 10 53 2016/17 מהינדרה 3 9 15 12 3 3 3 10 פרש 3 פרש 57 88 2017/18 מהינדרה 3 16 7 פרש פרש פרש 16 11 10 6 6 8 11 42

קישורים חיצוניים



הערות שוליים

קטגוריה:נהגי מכוניות מרוץ גרמנים
קטגוריה:נהגי פורמולה אי
קטגוריה:מתחרים במרוץ 24 השעות של לה מאן
קטגוריה:נהגי קבוצת סאובר
קטגוריה:נהגי קבוצת רנו
קטגוריה:נהגי קבוצת ג'ורדן
קטגוריה:נהגי קבוצת ויליאמס
קטגוריה:גרמנים שנולדו ב-1977